text: Opdateret: Hundepatruljer leder efter 84-årig dement kvinde
  20 juli 2018 kl. 03.40
  Kvinde forlod plejehjem sent torsdag og er ikke set siden. 
  Syd- og Sønderjyllands Politi har hele natten og morgenen ledt efter Birgit Madsen fra Ribe.
  Den 84-årige kvinde gik torsdag ved 23-tiden fra det plejehjem, hvor hun bor, og hun er ikke set siden.
  Birgit Madsen har fremskreden demens, og hun er ude af stand til at orientere sig. Derfor er hun nu efterlyst, oplyser vagtchefen ved Syd- og Sønderjyllands Politi fredag morgen, som opfordrer borgerne til at holde øjnene åbne. 
  Ville booke hotelværelse
  Politiets hundepatruljer fortsætter med at lede efter Birgit Madsen i og omkring Ribe. Man arbejder med en teori om, at hun enten går rundt i Ribes gader, eller at hun har lagt sig til at sove i en opgang.  
  Vidner har fredag formiddag fortalt politiet, at den 84-årige kvinde sent i aftes forsøgte at leje sig ind på et hotel og en bed and breakfast i Ribe.
  